Gradonačelnica Glavnog grada Podgorice, Zaključkom broj 01-018/24-1723 od 4. marta 2024. godine, utvrdila je Nacrt Odluke o finansiranju sporta u Glavnom gradu.

Nacrt se stavlja na javnu raspravu u trajanju od 15 dana, počev od 5. marta 2024. godine, zaključno sa 19. martom 2024. godine.

**PROGRAM JAVNE RASPRAVE**

Nacrt odluke objaviće se:

* kao podlistak u dnevnom listu »Pobjeda«;
* na internet sajtu Glavnog grada Podgorica [www.podgorica.me](http://www.podgorica.me/);

Nacrt odluke dostaviće se:

* odbornicima Skupštine Glavnog grada;
* Savjetu za razvoj i zaštitu lokalne samouprave Glavnog grada;
* mjesnim zajednicama Glavnog grada;
* nevladinom sektoru preko CRNVO.

Javna rasprava održaće se u elektronskoj, pisanoj i usmenoj formi.

Javna rasprava u elektronskoj formi organizuje se putem dostavljanja elektronskih primjedbi, prijedloga i sugestija građana i drugih učesnika na e-mail sekretarijatzasport@podgorica.me u toku cjelokupnog perioda predviđenog za javnu raspravu, zaključno sa 19. 03. 2024. godine.

Javna rasprava u pisanoj formi organizuje se putem dostavljanja pisanih primjedbi, prijedloga i sugestija građana i drugih učesnika na adresu: Sekretarijat za sport, Ulica Marka Miljanova broj 4, zaključno sa zaključno sa 19. 03.2024. godine..

Centralna javna rasprava u usmenoj formi održaće se u JU KIC »Budo Tomović«, dana 13. marta 2024. godine sa početkom u 12 časova.

Za davanje informacija o postupku javne rasprave, kontakt tel.020/225-168, e-mail: sekretarijatzasport@podgorica.me

Ocjenjivanje uspješnosti i kvaliteta usmene javne rasprave izvršiće se na evaluacionim listićima koji će učesnicima biti podijeljeni na licu mjesta.

Javnu raspravu sprovešće Sekretarijat za sport, koji će po okončanju iste, sačiniti izvještaj o sprovedenoj javnoj raspravi sa primjedbama, prijedlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na internet stranici Glavnog grada u roku od tri dana od dana izrade.

**SEKRETARIJAT ZA SPORT**